als id fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi eo cs fi fi fi fi fi cs fi fi fi fi fi fi fi fi fi fi fi en fi fi fi fi fi fi fi fi fi fi fi cs fi fi fi fi fi fi fi fi fi fi cs fi fi fi fi fi fi fi fi fi fi fi fi de fi fi fi fi fi fi fi fi fi fi fi fi fi fi fi es fi
Tämä on nyt se ensimmäinen joulu uudessa kodissa. Joulua on valmisteltu pikkuhiljaa tehden asioita suurella pensselillä. On kaivettu esille tonttu silloin, tonttu tällöin. Kuusi tuotiin jo reilu viikko ennen joulua sisälle. Lumikin satoi sopivasti aatonaattona.
Myös sauna kerkesi valmistua jouluksi, siitä tulee erillisen postaus ensi vuoden puolella. Lepäily, rentoutuminen ja herkuttelu saavat olla pääosassa tänä jouluna.
Oikein rauhallista ja mukavaa joulun aikaa kaikille sekä tietenkin onnea tulevalle vuodelle!
at joulukuuta 23, 2020 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Näin talven keskelle tässä kesäinen tuunausprojekti. Uudistin mökille vanhat ulkokalusteet ja niistä tulikin kuin uudet. Tai vielä parempaa; uudistetut, joissa ajan patina kuitenkin näkyy ja tuntuu.
Kalusteiden huoltomaalaus on varsin helppoa. Suurin vaiva on hioa entistä maalipintaa pois uuden alta. Näiden ulkotuolien ja -pöydän maali oli jo niin lohkeillutta, että irtomaalin sai helposti rapsutettua ja hiottua pois. Samalla huolsin tuolit muutenkin eli kiristin löystyneet ruuvit, tuolit tukevoituivatkin kunnolla.
Maalina on Tikkurilan Helmi-kalustemaali. Olen aiemminkin maalannut Helmillä ja nyt huomasin lukea purkin kyljestä, että Helmi käy myös metallin maalaukseen. Uudistinkin samalla yhden ruostuneen lyhdyn. Sama juttu metallia maalatessa eli ensin raaputetaan ja hiotaan entinen lohkeillut maali pois ja sitten pääseekin maalaamaan.
Tällaisissa ulkokalusteissa Helmi on kyllä ihan omiaan; pinnasta tulee tosi kestävä ja vettä hylkivä. Ajattelin ensin sävyksi vähän hillitympää tai ainakin syvempää sinistä, mutta purkkia avatessa sävy osoittautui tällaiseksi karkkiväriksi. Vaan tästä tuleekin enemmän lomatunnelmaa, eli oikein hyvä näin. Melkeinpä kaikki kesävieraani olivat kalusteita käyttäneet, joten ihan onnistunut tuunaus varmaankin!
at joulukuuta 13, 2020 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Labels: diy-projekti, Helmi-kalustemaali, huonekalujen tuunaus, kalusteiden kunnostus, ulkokalusteet, ulkokalusteiden kunnostus
Kylpyhuoneesta en olekaan vielä laittanut kuvia lähinnä siksi, että siellä ei ole vielä lamppua ja on siten aika hämärää kuvailla. Instagramin puolellakin on kyselty kylppärin pohjasta, joten tässä nyt muutama kuva!
Kylppärin pohja on kyllä toiminut hyvin. Varmaan wc-nurkkaus olisi ollut kätevä myös heti ovensuussa, jotta sukat eivät kastuisi, jos käy siellä kun lattia on märkä. Tosin äkkiä lattia toisaalta kuivuu, kun on lattialämmitys. Kaksi suihkua on ollut tosi toimiva juttu lasten kanssa. Samoin oli hyvä mahduttaa pikkuinen käsienpesuallas vessanurkkaukseen. Olisihan tuossa väljemminkin tietysti wc-kalusteet mahtuneet olemaan, mutta nyt nurkkaan mahtuu vielä kylpyamme tai poreamme, jos sellaisen joskus siihen haluaa.
Muistan sen tunteen kun tajusimme, että budjetti ei enää jousta rakentamisen loppuvaiheessa muutaman aiemmin tulleen yllätyksen vuoksi, emmekä pystyneet palkkaamaan laatoittajaa kylpytiloja laatoittamaan. Niinpä laatoitukset koko kylppäriin ja kodinhoitohuoneeseen oli tehtävä itse. Vedeneristysten laittaminen oli minulla nakkina ja se olikin varsin mukavaa hommaa, vähän kuin maalaamista. Vedeneristykset oli toisaalta alunperinkin kyllä tarkoitus tehdä itse. Tässä muistutuksena Viekkaita vedeneristyksiä -postaus vedeneristysten laitosta.
Hyvinhän laatoitukset näin jälkikäteen ajatellen saatiin tehtyä itsekin. Näissä kylppärin laatoissa pystyimme muutenkin säästämään, kun valkoinen laatta on II-luokan laattaa. Kalliimpaa aaltokuvioista laattaa on vain kaistaleena seinässä. Saippuasyvennyksessä ja lattiassa on lisäksi vähän Majakiven jokikiviä.
Sauna ei vielä ole käytössä, siellä on edelleen muurin ja kiuasseinän laatoitukset tekemättä sekä lauteet ja kiuas laittamatta. Pikkuhiljaa, pikkuhiljaa ja ennen lopputarkastusta ainakin tehdään saunakin valmiiksi. Saunan katossa on tähtivalot kyllä jo toiminnassa.
at marraskuuta 10, 2020 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Labels: hirsitalo, kylpyhuone, kylpytilat, saunaosasto
Syyshortensia ja puutarhan kesäasukkaat
Nurmikon perustaminen jäi ensi kesään, mutta jotakin puutarhajuttuja on ehditty tänä kesänä pihalle tehdä. Pari loppusyksystä istutettua asukkia, syyshortensia limelight ja hansaruusu, ovat kotiutuneet mukavasti.
Etenkin syyshortensia teki ilahduttavan paljon kukkia jo näin ensimmäisenä kesänä! Kukat limelight -lajikkeessa eivät siis syksyn mittaankaan muutu voimakkaamman sävyisiksi, ne muuttuvat vain aivan hennosti vaaleanpunaisiksi. Istutuksen jälkeisenä päivänä hortensiasta katkesi heti yksi oksa, kun joku myräkkä sattui kohdalle. Se ei kuitenkaan menoa haitannut ja kasvupaikka vaikuttaa sille mieleiseltä. Syyshortensia on istutettu pihan reunalla paikaan, mihin sadevedet johdetaan. Maa pysyy kuitenkin niin kuivana, ettei vesi seiso siinä kohdalla. Tämä taitaa olla hortensian kasvupaikkaa valitessa oleellisinta. Nyt vain on laitettava jotakin suojausta sille talveksi, ettei oksia taittuisi kovin paljoa lumen painosta.
Toinen uusi asukas pihalla on hansaruusu, joka kerkesi lopukesän istutuksena tehdä pari kukkaa. Muuten on tarkoitus tuoda lähinnä kotikontujeni vanhoja perennoja puutarhaan. Odotan innolla, että pihalle pääsevät muuttamaan pistokkaat syreenistä ja juhannusruususta.
Tänä kesänä paljon puutarhailoa toi terassilautojen pätkistä nikkaroitu istutuslaatikko, jossa meillä oli herneitä, härkäpapuja, retiisejä, porkkanoita, punajuurta ja yrtteinä persiljaa, basilikaa ja korianteria. Tämä pikkupuutarha oli kiva kesäpuuha ja varmaan teemme lisää istutuslaatikoita myöhemmin! Myös lavakauluksilla voi täydentää laatikkopuutarhaa, jos laudanpätkät loppuvat. Yhteen laatikkoon voisi ainakin jatkossa laittaa pikku mansikkamaan.
Kesäkukista itselleni uusi tuttavuus oli siemenistä kylvetty kaunis pioniunikko. Oli hausta yllätys seurata aamulla, että minkä värinen kukka sieltä milloinkin on auennut. Pioniunikko kukki hyvin pitkälle syksyyn, vielä lokakuussa tuli uusia kukkia. Myös krassit kukkivat lokakuussakin vielä.
Yllä olevat auringonkukat eivät ole omia kasvatteja. Muutamia auringonkukkia meillä oli kyllä kasvamassa, mutta siementen kylvö jäi turhan myöhälle. Lopulta varmaan muutama kukka olisi kerinnyt syksyllä puhjeta, mutta tuulenmyräkkä katkaisi yhden varren ja seuraavana yönä joku eläin oli käynyt syömässä loput varret. Jospa paremmalla onnella ensi kerralla!
Ruukkuruusu ja pelargoniat muuttavat talveksi puolilämpimään varastoon. Jännää etenkin pelargonioiden osalta katsoa, saako niitä talvehtimaan. Nehän pitää sitten leikata alas kevättalvella. En ole aiemmin kokeillutkaan pelargonioiden talvettamista.
at marraskuuta 03, 2020 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Labels: hansaruusu, kesäkukat, pelargonian talvehtiminen, pelargonioiden talvehtiminen, puutarha, puutarhahoito, ruukkuruusu, syyshortensia, syyshortensia limelight
torstai 15. lokakuuta 2020
Terassitohinaa ja blogin uudet tuulet
Näin reilun puolen vuoden tauko niin rakentamisesta kuin blogin kirjoittamisestakin on tuonut ja suonut aikaa pohtia blogin jatkoa ja uutta suuntaa. Tämähän ei oikein ainakaan pelkästään rakentajablogina voi jatkua, kun talo on nyt (melkein) valmis.
Yksi tärkeä syy jatkoaikeille on se, että löydätte niin hienosti blogiin edelleen ja kommentoitte postauksia ahkerasti! Lämmin kiitos siitä. Hyväksyin tuossa hiljattain kasan kommentteja ja vastailin kysymyksiin. Joitain asioita piti vähän muistutella mieleen itsellenikin, kun sain vaikkapa hiljattain kommentin ja kysymyksen maalämpökaivon poraukseen liittyen ja tuosta on jo kuitenkin kolmisen vuotta aikaa.
Luonteva suunta blogin jatkolle onkin vielä kesken olevan pihan laitto, puutarhajutut muutenkin sekä erilaiset diy-projektit. Rakentaminen säilyy kuitenkin edelleen mukana blogissa, mutta kerron tästä vähän myöhemmin lisää!
Tämä kesä on mennyt lähinnä talon ulkomaalauksia viimeistellessä, joskin keskenhän ne ovat muutamasta kohtaa vieläkin. Iso urakka oli maalata terassin ja kuistin laipiot ja ne saatiin valmiiksi. Päivä jos toinenkin meni kyllä kurkotellessa. Sävyinä pohjalla on Virtasen maalitehtaan Neljän Öljyn Maali paperi (f487) ja palkeissa Virtasen maalitehtaan Kolmen Öljyn Kuullote poro (5087). Valkoiset laudat olivat valmiiksi pohjamaalatut, joten niihin ei tarvittu onneksi kuin yksi kerros maalia ja palkitkin on käsitelty vain kertaalleen kuullotteella. Olimme iloisesti yllättyneitä, että kuullotekaan ei juuri valunut laipioita maalatessa, vaan homma onnistui hyvin. Seuraavaksi on vuorossa kaiteiden ja rappusten nikkarointi terassille ja kuistille, taitavat jäädä suosiolla ensi kesään.
Kuistinkin laipio on tosiaan maalattu. Uutta kuistilla on myös laudoitukset, jotka on tehty samalla siperianlehtikuusilankulla kuin terassikin. Niitä ei ole käsitelty millään, vaan ne saavat harmaantua luonnostaan.
Siinä näkyykin seuraava projekti, eli pakkauslavat toimittavat vielä ansioituneesti rappusten virkaa, mutta tuohon nikkaroimme kestopuusta ja siperianlehtikuusesta rappuset.
Luvassa blogissa on seuraavaksi siis ainakin vähän puutarha-asiaa tämän kesän istutusten osalta, vielä keskeneräisen saunan tekoa loppuun sekä pari huonekalujen tuunausprojektia. Yksi tällainen diy -projekti näkyykin jo kuistikuvissa, eli kaapelikelasta tehty pöytä. Pöydän ääressä on kestitetty näin korona-aikaan sopien ulkona päiväkahvi- ja lounasvieraita eli pöytä on ollut kovastikin käytössä. Kesäaamuina tuossa syötiin myös aamupalaa aamuauringon kajossa. Tämä kaapelikela onkin viimeksi esiintynyt Virtaa rakennushommiin -postauksen kuvissa vähän eri muodossa, kun siihen oli rullattuna työmaalle tullut sähkökaapeli. Pöytä sopi kivasti vanhojen ja samalla terassiöljyllä käsiteltyjen tuolien kaveriksi. Näillä eväillä ja uusin tuulin blogi porskuttaa siis eteenpäin! Mukavaa syysruskan aikaa!
at lokakuuta 15, 2020 2 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Labels: Finnlamelli, rakentajablogi, terassi, terassin maalaus, terassinteko, ulkomaalaus, Virtasen Maalitehdas, Virtasen Maalitehtaan kolmen öljyn kuullote, Virtasen Maalitehtaan neljän öljyn maali
keskiviikko 2. syyskuuta 2020
Kotiautomaatio on toteutettu meillä kevyesti Thebenin LUXORliving KNX-järjestelmällä. Thebenin ideana on toteuttaa omakotitaloasumiseen sopiva pelkistetty järjestelmä. Toki lisäherkkuja saa niin halutessaan. Järjestelmän ollessa pelkistetty, sitä voidaan ohjelmoida vain Thebenin omalla sovelluksella. Se voidaan myös muuntaa täydeksi KNX-järjestelmäksi, mutta silloin menetetään tuoteperheen helppokäyttöisyys.
Jos puntaroi sen välillä, että tarvitseeko ollenkaan kotiautomaatiota ja jos haluaa toteuttaa sen mahdollisimman edullisesti ja pelkistetysti, on Theben hyvä vaihtoehto varsinkin uudisrakentamisessa.  Järjestelmällä on se etu, että kytkimien toimintaa voi muuttaa helposti pelkästään ohjelmoimalla Thebenin helppokäyttöisellä LUXORplug sovelluksella, eli sähkömiestä ei tarvitse kutsua paikalle sitä varten.
Lisäksi mukana tulee LUXORplay sovellus mobiililaitteille. Sovellus toimii kodin lähiverkossa, joten se ei vaadi internet -yhteyttä ja on siltä osin tietoturvallinen ja toimii lähes viiveettä. Keskusyksikön voi aktivoida Thebenin pilvipalveluun, jolloin LUXORplay sovellus toimii myös etänä vaikkei olisi kotona.
Järjestelmän käyttöönotto vaatii alkuun Thebenin toimilaitteiden määrittelyn, siis sen mitä mikäkin kytkin tekee ja mihin valaistukseen tai toimintoon se on määritelty. Yleensä tämän tekee sähköasentaja sähköpiirustusten mukaan, meillä mieheni suoritti tämän itse.
Meillä järjestelmässä on kotona/poissa -kytkin sekä kaikkien valojen ohjaus. Lisäksi ohjaukseen on liitetty kaksi ulkopistorasiaa, jotka on varattu autolämmitykseen. Näin autolämmityksen voi ohjelmoida ajastetusti tai sisältä kytkimestä ohjattavaksi. Osaan valaistuksesta on kytketty himmennys, joka toimii yhden painikkeen avulla. Kotona/poissa -kytkimeen voi määritellä esimerkiksi, että poissa -toiminnon ollessa päällä tietyt keittiön ja kodinhoitohuoneen pistorasiat menevät pois päältä.
Alla kuvissa Thebenin toimilaitteita ennen asennusta.
Alunperin talon sähkösuunnittelu lähti liikkeelle niin, että merkitsimme pohjapiirrustukseen huoneisiin valojen, pistorasioiden ja valokatkaisijoiden halutut paikat. Helpoimpia olivat makuuhuoneet ja työhuone, joihin tuli valaistukseksi vain kattolamppu, haasteellisempaa oli miettiä sopiva valaistus etenkin käytävätiloihin. Entisen asunnon valaisimet tulivat kaikki käyttöön ja uudet kiinteät led-valaistukset on hankittu olohuoneeseen, keittiöön, käytävään, kylpytiloihin ja kodinhoitohuoneeseen. Näissä tiloissa valaistus toteutettiin spotein ja lednauhoin. Saunan katossa on kirsikkana kakussa ja tunnelmaa tuomassa Cariitin valokuitu -tähtivalosarja. Tässä kuva meidän talon sähkösuunnitelmasta.
Käytännössä edullisemmaksi ratkaisuksi toimilaitteiden osalta tulee se, että johdotus valaistuksille tuodaan suoraan sähkökaapilta jokaisella valolle erikseen. Suunnittelija pystyy suunnittelemaan johdotukset vaadittavien ryhmien mukaan ja joka huoneelle voidaan tuoda esimerkiksi vain yksi riittävän moninapainen johdin. Thebenin järjestelmään kuuluu myös kojerasiaan asennettavia kytkentätoimilaitteita, mutta uudiskohteessa helpoin ja edullisin on sähkökaapin toimilaitteet.
Sähkötyöt rakennusvaiheessa saa tehdä itse niin pitkälle, että vetää johdot ja asentaa rasiat seinien runkoihin. Johtojen kytkennät tekee tietenkin aina sähköasentaja ja hän myös valvoo työn suorittamista. KNX-järjestelmän asennus tapahtuu siten, että joka kytkinryhmään tuodaan oma erillinen pieni 30V jännitteellä toimiva johdin, johon Thebenin toimilaitteet kytketään. Toimilaite saa sekä virtansa, että kommunikoi myös keskusyksikön kanssa tällä johdolla. Järjestelmään on mahdollista liittää tavallisia liiketunnistimia vaikkapa ulkovaloihin.
KNX-johdotus voidaan suunnitella hyvin joustavasti, riittää kun plus ja miinus navat ovat aina yhdessä ja silmukkaa ei tehdä. Käytännössä helpoin on yksi pääjohdin, josta haaroitetaan tarpeen mukaan huoneisiin. Meillä nämä on myös putkitettu, jos järjestelmään joutuu tekemään muutoksia. KNX:n ollessa 30V tasavirta, sen kytkennät saa tehdä itse, jos kyseiset työt ovat riittävän tuttuja. Sähkökaapissa olevat kytkennät tekee tietenkin aina sähköasentaja.
Tässä kuvia Thebenin sovellusnäkymistä, LUXORPlay puhelimessa ja LUXORPlug tietokoneella.
at syyskuuta 02, 2020 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Labels: hirsitalo, omakotitalon sähkösuunnitelma, sähkösuunnitelma, talotekniikka, Theben, uusi omakotitalo, valaistussuunnitelma
Uudemmat tekstit Vanhemmat tekstit Etusivu
Pitkälti itse rakentamamme hirsikoti Järvi-Suomen maisemissa. Blogissa omakotitaloasumisen aiheita, puutarhajuttuja, kotoilua ja erilaisia diy-projekteja.
antura betonimuottiperustus följari hirsitalo keittiö lamellihirsi LVI-suunnitelma omakotitalo perustukset perustus pohjapiirrustus rakennuslupa sadevesijärjestelmä salaojajärjestelmä sauna sokkeli takka terassi valu vesikaivo
►  elokuuta 2022 (2)
►  toukokuuta 2022 (2)
►  huhtikuuta 2022 (1)
►  maaliskuuta 2022 (2)
►  helmikuuta 2022 (1)
►  joulukuuta 2021 (2)
►  marraskuuta 2021 (2)
►  lokakuuta 2021 (2)
►  syyskuuta 2021 (3)
►  elokuuta 2021 (1)
►  heinäkuuta 2021 (1)
►  kesäkuuta 2021 (1)
►  toukokuuta 2021 (1)
►  huhtikuuta 2021 (2)
►  maaliskuuta 2021 (1)
►  tammikuuta 2021 (5)
▼  joulukuuta 2020 (2)
►  marraskuuta 2020 (2)
Syyshortensia ja puutarhan kesäasukkaat
►  lokakuuta 2020 (1)
Terassitohinaa ja blogin uudet tuulet
►  syyskuuta 2020 (1)
►  maaliskuuta 2020 (1)
►  joulukuuta 2019 (1)
►  marraskuuta 2019 (3)
►  syyskuuta 2019 (1)
►  elokuuta 2019 (1)
►  kesäkuuta 2019 (1)
►  toukokuuta 2019 (1)
►  huhtikuuta 2019 (1)
►  maaliskuuta 2019 (2)
►  helmikuuta 2019 (1)
►  tammikuuta 2019 (2)
►  joulukuuta 2018 (1)
►  marraskuuta 2018 (2)
►  lokakuuta 2018 (2)
►  syyskuuta 2018 (3)
►  elokuuta 2018 (2)
►  heinäkuuta 2018 (2)
►  kesäkuuta 2018 (2)
►  toukokuuta 2018 (2)
►  huhtikuuta 2018 (4)
►  maaliskuuta 2018 (7)
►  helmikuuta 2018 (7)
►  tammikuuta 2018 (8)
►  joulukuuta 2017 (6)
►  marraskuuta 2017 (6)
►  lokakuuta 2017 (8)
►  syyskuuta 2017 (5)
►  elokuuta 2017 (6)
►  heinäkuuta 2017 (2)
►  kesäkuuta 2017 (2)
►  toukokuuta 2017 (1)
►  huhtikuuta 2017 (5)
Copyright 2022 ⓒ Hirsiä Aurinkokalliolla. Vintage-frame: freepic.com. Teema: Yksinkertainen. Sisällön tarjoaa Blogger.